cyanic-selkie/wikianc huggingface dataset:
Zlanqo
Dilin xüsusiyyətləri
1. Zlango dilində hərflərin əvəzinə kiçik simvollardan istifadə olunur. 2. İstifadə olunan simvolların ümumi sayı 200-dür. 3. Zlango dilinin sintaksisi çox sadə və asan başadüşüləndir. 4. Piktogram olaraq telekommunikasiyada və elektron məktub yazışmasında istifadə üçün hazırlanıb. 5. Zlangoda istənilən ifadəni simvollarla təsvir etmək mümkündür.
Ölkələr
Zlango daha çox İsrail və Polşada, eləcə də son dövrlər Almaniyada işlənilir. Bunula bərabər bu dildən bəzi Qəraib dənizi sahillərində yerləşən ölkələrdə də istifadə olunur. Azərbaycanda bu dildən hələ ki, çox az-az istifadə edilir.
Misal
400px
Atamın pulunu xərcləyirəm.
Pəmbək sultanlığı
250px|thumb|right|Şörəyel sultanlığı
Ətraf mühit fəalı
Ətraf mühit fəalı — ətraf mühiti qorumaq üçün çalışan şəxs. Ətraf mühit fəalı ekoloji hərəkatın, “insanların ekoloji cəhətdən zərərli fəaliyyətini dəyişdirərək ətraf mühitin keyfiyyətini yaxşılaşdırmağa və mühafizə etməyə çalışan siyasi və etik hərəkat” məqsədlərinin tərəfdarı hesab etmək olar. Ekoloq ətraf mühitin mühafizəsi fəlsəfəsinə sadiqdir və ya ona inanır.
Ekoloqlar bəzən qeyri-rəsmi və ya alçaldıcı terminlərlə, məsələn, “yaşıllar” və “ağac həvəskarları” olaraq adlandırılırlar.
Görkəmli ekoloqlar
Aşağıda ətraf mühitin mühafizəsi və mühafizəsi üçün fəal lobbiçilik edən görkəmli ekoloqların qismən siyahısı verilmişdir:
Genişlənmə
Son illərdə təkcə Ətraf mühit fəalı deyil, həm də Ətraf mühit fəalı insanlar meydana çıxıb. Məsələn, “info-ekoloqlar” internet, kabel televiziyası və smartfonların çatışmazlıqlarından qurtularaq “zehni yaşıl məkana” çağıran fəallardır.
Aşağıdan yuxarıya layihələndirmə
Aşağıdan yuxarıya layihələndirmə– proqram təminatının gəlişdirilməsi prosesinin layihələndirmə metodologiyası; öncə proqramın qarşısında aşağı səviyyəli məsələlər müəyyənləşdirilir, daha yüksək səviyyəli funksiyaların strukturu və təyinatı isə aşağı səviyyəli funksiyalardan alınır.
Mıxlı baba hərəkatı
Mıxlı baba hərəkatı və ya Mıxlı vardapet hərəkatı — 1625-ci ildə Azərbaycanda baş vermiş antifeodal hərəkat. Erməni və azərbaycanlıların iştirak etdiyi hərəkata Mıxlı baba başçılıq etmişdir.
Zəmin
Mıxlı baba Gəncədə anadan olmuşdur. Əsl adı məlum deyil. Milliyətcə udin olan Mıxlı babaya təqribən 1624-cü ildə arxidyakon, sonralar dyakon dini rütbələri verilmişdir. Gecə əbasının sinəsinə ürəyi səmtində İsanın çarmıxa çəkilməsi rəmzi kimi iki ədəd mıx bərkitdiyi üçün, onu azərbaycanlılar "Mıxlı baba", ermənilər isə "Mıxlı vardapet" adlandırmışdır. Səfəvi hökmdarı I Şah Abbasın himayə etdiyi erməni kilsələrinin Gəncə-Qarabağ zonasında xeyli torpaq sahəsi var idi. Burada minlərlə kəndli işləyirdi.
Hərəkat
Mıxlı baba Qarabağ və Gəncədə yaşayan azərbaycanlıları, erməni və udinləri kilsə və feodallar əleyhinə çıxmağa təbliğ edirdi. Erməni salnaməçisi Kanakerli Zəkəriyyənin məlumatına görə Qarabağ, Gəncə və Çuxursəəd də Mıxlı babanı 500 nəfərdən ibarət dəstə müşayiət edirdi. Mıxlı baba dəstəsi ilə kəndləri gəzir, kilsələrdən rahibləri qovurdu. Kilsəyə qarşı çıxdığına görə 1625-ci ildə alban katolikosu Hovannes Mıxlı babanı dyakon rütbəsindən məhrum etmişdir. İrəvan bəylərbəyi Əmirgünə xan Qacar erməni katolikosunun və digər kilsə xadimlərinin tələbi ilə hərəkat iştirakçılarını İrəvandan qovmuşdur. Həmin ilin payızında Türkiyə ərazisinə keçən Mıxlı babanın sonrakı taleyi haqqında məlumat yoxdur.
Azərbaycan–İsveç münasibətləri
Azərbaycan–İsveç münasibətləri — Azərbaycan Respublikası ilə İsveç Krallığı arasındakı mövcud ikitərəfli əlaqələr.
AXC dövrü
Azərbaycan Xalq Cümhuriyyəti dövründə Bakıda Persidskaya və Gubernskaya küçələrinin tinində İsveçin nümayəndəliyi yerləşmiş, nümayəndəliyə konsul R.K.Van-der-Pluq rəhbərlik etmişdir.
Diplomatik əlaqələr
İki ölkə arasında diplomatik əlaqələr 1992-ci ilin may ayının 8-də qurulmuşdur.
İsveç Ermənistan-Azərbaycan, Dağlıq Qarabağ münaqişəsinin ATƏT-in prinsipləri əsasında sülh yolu ilə danışıqlar vasitəsi ilə həlli üçün yaradılmış ATƏT-in Minsk qrupunun tərkibinə daxildir. Hətta 1995-1996-cı illər ərzində ona əvvəlcə Rusiya ilə birlikdə İsveç həmsədrlik etmişdir.
Parlamentlərarası əlaqələr
Azərbaycan Respublikasının Milli Məclisində Azərbaycan-İsveç parlamentlərarası əlaqələr üzrə işçi qrupu fəaliyyət göstərir. Bu işçi qrupu 7 mart 1997-ci il tarixində yaradılmış və ilk rəhbəri Sudeif İmanverdiyev olmuşdur. 4 mart 2016-cı il tarixindən Jalə Əliyeva işçi qrupunun rəhbəridir.
Nobel qardaşları
thumb|[[İsveçlilər|İsveçli Nobel qardaşlarının XIX əsrdə Bakıda qurduqları şirkətin emblemi]]
Ədəbi əlaqələr
İndiyə qədər üç Azərbaycan romanı İsveç dilində nəşr olunmuşur. Bunlar 1973-cü ildə çap olunan Qurban Səidin "Əli və Nino", 2000-ci ildə çap olunan Çingiz Abdullayevin "Qaranlıq simfoniyası" və 2018-ci ildə çap olunan Vahid Qazinin "Çöl Qala" romanıdır. "Çöl Qala" romanı "Kirayənişinlər" adı ilə"Diktonius Text" nəşriyyatında çapdan çıxmışdır. Romanı İsveç dilinə Umeo Universitetinin dosenti Səadat Kərimi çevirmişdir.
Əncird (Əhər)
Əncird - İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 568 nəfər yaşayır (104 ailə).
Ho sülaləsinin istehkamı
Ho sülaləsinin istehkamı — Vyetnamın Thanh Hoa vilayətində yerləşən qala. Hanoyadan 150 km cənubdadır. Bu Ming sülaləsi Çin hücum dən Dai Viet qorumaq üçün 1395-ci ildə tikilmişdir. 2003-cü ildə YUNESKO tərəfindən İçəri şəhər və Ho sülaləsinin qala ilə birlikdə Ümumdünya mədəni irsi siyahısına daxil edilmişdir.
Qənd çörəyi
thumb|250px|Qənd çörəyi Qənd çörəyi — Qəzvin bölgəsinin yerli və ənənəvi şiriniyyatlarından biri sayılır ki daha çox Novruz bayramında hazırlanır.
Nöktələr
Soba qabının yağlanmasına və ya yağdan təmizlənmiş kağıza ehtiyacı yoxdur. Sobanı 20 dəqiqə öncədən yandırın. Heç vaxt qatı yağı əritmirik, niyə ki bərk olmalıdır. Xəmirin yarısını kakao ilə rəngləndirib və çörəyi iki rəngdə hazırlaya bilərsiniz. Şirniyyatları sobaya qoymaqdan öncə bıçaqla naxış salın ki, bişdikdən sonra xəmirdə çiçək açsınlar.
İstinadlar
Yaşayış görüntüsü
NGC 3502
NGC 3502, Yeni Baş Kataloqda qeydə alınmış təkrarlanmış NGC cismidir. Göy üzündə Kasa bürcü istiqamətində yerləşir. SBbc tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Səbinə Əsədova
Səbinə Çingiz qızı Əsədova — Azərbaycan Respublikasının əməkdar artisti, Prezident mükafatçısı (2018-2020), "Tərəqqi" medalı lauratı (2021), Azərbaycan Dövlət Akademik Opera və Balet Teatrının solisti (2000–2018), Üzeyir Hacıbəyli adına Bakı Musiqi Akademiyası nın "Solo oxuma və opera hazırlığı" kafedrasının baş müəllimi, Üzeyir Hacıbəyli adına Bakı Musiqi Akadmeiyasının nəzdnində Şövkət Məmmədova adına Opera studiyasının direktoru, opera müğənnisi, mezzo-soprano.
Həyatı
Səbinə Əsədova Çingizovna 1977-ci il noyabrın 29-da Bakı şəhərində anadan olub. 1993-cü ildə Bakı şəhər 33 nömrəli uşaq musiqi məktəbini, 1995-ci ildə isə Bakı şəhər Q.Şaroyev adına 35 nömrəli musiqi məktəbini bitirib. 1995–2001-ci illərdə bakalavr pilləsi üzrə dosent Sevda Məmmədovanın sinifində, 2001–2003-cü illərdə magistr pilləsi üzrə SSRİ xalq artisti, professor Fidan Qasımova nın sinifində Üzeyir Hacıbəyli adına Bakı Musiqi Akademiyasının ifaçılıq fakültəsinin "solo oxuma" ixtisası üzrə təhsil alıb. 2000-ci ildən 2018-ci ilə dək Azərbaycan Dövlət Akademik Opera və Balet Teatrında solisti vəzifəsində çalışıb.
Azərbaycan Dövlət Akademik Opera və Balet Teatrında çalışdığı müddətdə teatrın səhnəsində aşağıdakı obrazları yaradıb:
Jorj Bize nin "Karmen" operasında Mersedes, Cüzeppe Verdi nin "Trubadur" operasında Azuçena, "Riqoletto" operasında Maddalena və Çeprano, "Traviata" operasında Flora, "Don Karlos" operasında Emilia və Eboli, Volfqanq Amadey Motsart ın "Hamı belə edir" operasında Dorabella, "Sehrli fleyta" operasında 2-ci xanım, "Fiqaronun toyu" operasında Marselina, Qaetano Donizetti nin "Sevgi şərbəti" operasında Gianetta, Coakkino Rossini nin "Sevilya bərbəri" operasında Berta, Cakomo Puççini nin "Madam Butterfly" operasında Suzuki, "Canni Skikki" operasında Zita,"Il Tabarro" operasında Fruqola, Pyotr İliç Çaykovski nin "Qaratoxmaq qadın" operasında Qrafinya və Polina, Fikrət Əmirov un "Sevil" operasında Gülüş.
Səbinə Əsədova həm də geniş konsert fəaliyyəti ilə məşğul olur. Dəfələrlə klassik dünya və azərbaycan bəstəkarlarının yaradıcılığından nümunələrlə müxtəlif simfonik, kamera orkestr və ansambları ilə çıxış edib. Onun repertuarı barokko dövründən tutmuş muasir bəstəkarlarınin əsərlərinə kimi opera və kamera musiqisini əhatə edir.
Rusiya, İtaliya, İsveçrə və Azərbaycanda keçirilən opera ifaçılığı üzrə dünya şöhrətli sənətkarlardan: İrina Doljenko, Françeska Patane, Anatoliy Qusev, Luybov Stuçevskayadan ustad dərsləri almışdır.
Azərbaycan mədəniyyətinin inkişafındakı xidmətlərinə görə Azərbaycan Respublikası Prezidentinin Sərəncamına əsasən 14 sentyabr 2012-ci ildə Azərbaycanın Respublikasının əməkdar artisti fəxri adına layiq görülmüşdür
9 may 2018, 10 may 2019 , 7 may 2020-ci il tarixlərində incəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin sərəncamlarına əsasən Prezident mükaftlarına layiq görülmüşdür.
Oktav Mirbo
Oktav Mirbo (d. 16 fevral 1848 - ö. 16 fevral 1917) — fransız yazıçı-dramaturqu.
Mərhab Əliyev
Mərhab Şikar oğlu Əliyev (8 mart 1979; Gəncə, Azərbaycan SSR — 15 oktyabr 2020; Bakı, Azərbaycan) — Azərbaycan Silahlı Qüvvələrinin kiçik çavuşu, Vətən müharibəsi şəhidi.
Həyatı
Mərhab Əliyev 1979-cu il martın 8-də Gəncə şəhərində anadan olub. 1990-2001-ci illərdə Goranboy rayonunun Bağçakürd kənd tam orta məktəbində təhsil alıb. Ailəli idi. Üç övladı yadigar qaldı.
Hərbi xidməti
Mərhab Əliyev 2001-2002-ci illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub. 2010-cu ildən isə müddətdən artıq həqiqi hərbi xidmət qulluqçusu idi.
Azərbaycan Ordusunun kiçik çavuşu olan Mərhab Əliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə savaşıb. Mərhab Əliyev Suqovuşan döyüşləri zamanı ağır yaralanıb və Hərbi Hospitala yerləşdirilib. Oktyabrın 15-də Hərbi Hospitalda şəhid olub. Goranboy rayonunun Bağçakürd kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Mərhab Əliyev ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Mərhab Əliyev ölümündən sonra "Suqovuşanın azad olunmasına görə" medalı ilə təltif edildi.
Sidorov boğazı
Sidorov boğazı — Rusiyanın Arxangelsk vilayətinə daxil olan olan Frans-İosif Torpağı arxipelaqının mərkəzində, Li-Smit, Bliss, Brays adalarını Alcer, breydi adalarından ayıran boğaz. Boğazın dərinliyi ucqarlardalarında 343-345 metrə, mərkəzi hissədə 289-a çatır. Cənub-qərb hissəsində dəniz səviyyəsindən 87 metr dərinliyə qədər yüksələn bir təpə var.
1953-cü ildə rus tacir-qızıl mədənçisi, səyyah, Rusiyanın Şimali bölgəsinin öyrənilməsi və inkişafı üçün həvəskar və Şimali Dəniz Yolunun inkişafının fəal tərəfdarı olan Mixail Konstantinoviç Sidorovun (1823-1887) şərəfinə adlandırılmışdır.
Binəq (Əhər)
Binəq - İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 26 nəfər yaşayır (8 ailə).
Dünya vətəndaşı (film, 2008)
Film Azərbaycan Televiziya və Radio Verilişləri QSC-nin "Azərbaycantelefilm" Yaradıcılıq Birliyində istehsal olunub. Film Azərbaycanın böyük ziyalısı, ixtiraçı alim Xudu Məmmədovun təzadlı həyatına və zəngin elmi yaradıcılığına həsr olunub. Filmin ssenari müəllifləri Eldar İsgəndərzadə, Rəhman Babaxanlı, rejissoru Şahəddin Mayıloğludur.
Həmçinin bax
Azərbaycan filmlərinin siyahısı
Şaban Şahpələngov
Şahpələngov Şaban Rzaqulu oğlu — Azərbaycan boksçusu
2008-ci ildə Beynəlxalq Həvəskar Kikboksinq Assosiasiyasının versiyası üzrə Limassolda keçirilən dünya çempionatında 1-ci; 2010-cu ildə boksda 51 kq çəki dərəcəsində gənclər arasında dünya çempionu, 2011 Moskvada boks üzrə tələbələr arasında Avropa çempionatının 3-cüsü ; 2013-cü ildə 60 kq çəki dərəcəsində boks üzrə Azərbaycan çempionu.
2010-cu ildə Beynəlxalq Həvəskar Boks Federasiyası (AİBA) ilin ən yaxşı boksçularından biri, gənclər arasında dünyanın ən güclü boksçusu seçilib.
Bundan əlavə boksçu dəfələrlə Azərbaycan və beynəlxalq yarışların çempionu adına layiq görülmüşdür.
Roin Metreveli
Roin Metreveli (როინ ვიქტორის ძე მეტრეველი, Роин Викторович Метревели; ) — gürcü orta əsr tarixçisi, akademik (1993) və Gürcüstan Elmlər Akademiyasının prezidenti (2023). 1991–2004-cü illərdə Tbilisi Dövlət Universitetinin rektoru. Abxaziyanın əməkdar elm xadimi (1996). Tbilisinin fəxri vətəndaşı (1999).
Şaban Şahpələngov
Həyatı
1992-ci ildə Bakı şəhərində anadan olmuş boksçu ilk təhsilini 163 və 189-saylı orta məktəblərdə almışdır. Daha sonra bir müddət Rusiya Federasiyasında yaşayan idmançı yenidən Azərbaycana qayıtmış və 1999-cu ildən "Qızıl Əlcək İdman Klubu"nda Rəhim Allahverdiyevin rəhbərliyi altında məşqlərini davam etdirmiş və beynəlxalq mükafatlara layiq görülmüşdür.
Roin Metreveli
Bioqrafiyası
1957-ci ildə Kutaisidə orta məktəbi bitirib. Elə həmin il TDU-nun tarix fakültəsinə daxil olub, 1962-ci ildə oranı bitirib.
Şaban Şahpələngov
Həyatı
Şahpələngov 2010 Yeniyetmələrin Yay Olimpiya Oyunlarında Açılış mərasimində Azərbaycanın bayrağını aparıb, oyunlarda 6-cı yerə , elə həmin ildə keçirilən dünya çempionatında idmançı "dünya çempionu" adına layiq görülmüşdür.
Roin Metreveli
Bioqrafiyası
1965-ci ildə "XII əsrin birinci rübündə Gürcüstanda dövlət islahatları" mövzusunda namizədlik dissertasiyası müdafiə etmişdir. Elə həmin ildən TDU-da mühazirə oxumağa başladı. 1969-cu ildə Gürcüstan tarixi kafedrasının müdiri seçilmişdir.
Şaban Şahpələngov
Həyatı
2012-ci ildə Qazaxıstanın Karaqanda şəhərində SSRİ-nin Əməkdar İdman Ustası, Əməkdar məşqçi Qalım Jarılqapovun xatirəsinə həsr olunmuş boks üzrə beynəlxalq turnirində 1-ci yerə layiq görülüb.
Roin Metreveli
Bioqrafiyası
Bu dövrdə elmi-pedaqoji fəaliyyətlə yanaşı, ictimai-siyasi fəaliyyətlə də fəal məşğul olmuşdur. 1960–1972-ci illərdə Gürcüstan Komsomol Mərkəzi Komitəsinin katibi, sonra birinci katibi olub, Gürcüstan Kommunist Partiyası Mərkəzi Komitəsinin təşkilat-partiya işi şöbəsinə rəhbərlik edib, Rəyasət Heyətinin üzvlüyünə namizəd olub.
1972-ci ildə Gürcüstan Sovet Ensiklopediyasının baş redaktorunun müavini təyin edilib.
1974-cü ildə "Feodal Gürcüstanda sinifdaxili mübarizə məsələləri" adlı doktorluq dissertasiyası müdafiə etmişdir. 1986–1988-ci illərdə Tbilisi Pedaqoji İnstitutunun rektoru olub. A. S. Puşkin. 1988-ci il noyabrın 1-dən — Gürcüstan Elmlər Akademiyasının İctimai Elmlər Bölməsinin müxbir üzvü və akademik-katibi. Həmin dövrdə o, Elmlər Akademiyasının Rəyasət Heyətinə təqdim olunub.
Li Minho
Lee Min-ho, səhnə adı ilə Lee Know Cənubi Koreyalı oğlan qrupu Stray Kids-in reperi, rəqqası, vokalistidir. Koreya Musiqi Müəllif Hüquqları Assosiasiyasına (KOMCA) görə, o 16 mahnının müəllifidir.
Roin Metreveli
Bioqrafiyası
1990-cı ildən Elmlər Akademiyasının "Matsne" jurnalının (tarix, arxeologiya, etnoqrafiya və incəsənət tarixi silsiləsi) redaktorudur.
Li Minho
Bioqrafiya
Li Minho 25 oktyabr 1998-ci ildə Gimpo, Gyeonggi-do, Cənubi Koreyada anadan olub.İbtidai və orta təhsilini Daegot məktəbində və liseyi Gimpo Jeil Texniki Liseyini bitirmişdir. Orta məktəbdə rəqslə maraqlanan Minho tez-tez rəqs məşqlərini izləyir və rəqs hərəkətlərini təkrarlamağa çalışırdı. O, rəqs akademiyasına başlamış və uzun illər dəstək rəqqası kimi çalışmışdır.
Rəqqas işləyərkən və rəqs yarışmalarında iştirak edərkən Minho JYP Entertainment tərəfindən dinləmələrə dəvət edildi. O, uzun müddət şirkətdən xəbər olmadığı üçün imtahandan keçə bilməyəcəyini düşünüb və rəqqas olaraq həyatına davam edib. Bir neçə ay sonra JYP Entertainment Minho ilə əlaqə saxladı və onu şirkətə qoşulmağa dəvət etdi.O, bütün qrup üzvləri arasında ən qısa stajçı idi. 2017-ci ildə JYP Entertainment yeni oğlan qrupu yaratmaq üçün oyun şousu təşkil etdiyi müsabiqədə iştirak etdi.Əvvəlcə müsabiqəni uduzan Minho daha sonra yarışa yenidən dəvət edildi.O, indiki Stray Kids qrupu ilə müsabiqədə qalib gəldi.25 mart 2018-ci ildə, Minho Stray Kids-in "I am Not" albomunun buraxılması ilə rəsmi debüt etdi.
Roin Metreveli
Bioqrafiyası
1993-cü ildə Gürcüstan Elmlər Akademiyasının həqiqi üzvü, 2007-ci ildən İctimai Elmlər Bölməsinin akademik-katibi, 2013-cü ildən vitse-prezidenti seçilib. 2023-cü il iyunun 7-də Akademiya üzvlərinin ümumi yığıncağında Gürcüstan Milli Elmlər Akademiyasının prezidenti seçilib.
Li Minho
Bioqrafiya
Minho qrupun rəqs xoreoqrafiyalarına və mahnı yazılmasına töhfə verdi, həmçinin YouTube-da SKZ-RECORD və SKZ-PLAYER-də videolar paylaşdı.
Karyera
Minho bir müddət dəstək rəqqas idi və BTS ilə birlikdə "Fire", "Not Today" və "Spring day" kimi müxtəlif tamaşalarda idi.
19 dekabr 2017-ci ildə [[Stray Kids realiti-şousunun 10-cu bölümündə debüt edəcəyi açıqlandı. 25 mart 2018-ci ildə I Am Not albomu ilə debüt etdi.
26 avqust 2018-ci ildə Minho, Hyoncin və Feliks ilə hər bir üzvün öz üslubunu və unikal rəqs xoreoqrafiyasını nümayiş etdirən bir video yayımladı.
3 iyul 2019-cu ildə Minho "DAWN" üçün öz xoreoqrafik videosunu yayımladı.
20 iyul 2020-də Minho Han ilə birlikdə "Ice Americano" mahnısını buraxdı.
24 noyabr 2020-ci il — 4 oktyabr 2021-ci il tarixləri arasında Minho və Sunqmin Day6 -dan Young K-nin aparıcılığı ilə "Day6 Kiss The Radio (DeKiRa)" proqramının daimi qonaqları oldular.
Minho, Hyoncin və Feliks ilə birlikdə 14 sentyabr 2020-ci ildə buraxılmış "IN Life" albomundan "WOW" mahnılarının sözlərini yazdı və öz xoreoqrafiyasını hazırladı.
3 iyul 2021-ci ildə Minho, Ban Çan ilə birlikdə "Drive" üçün musiqi videosunu yayımladı.
14 avqust 2021-ci il tarixindən etibarən Minho NCT musiqi qrupunun üzvü (Jungwoo) Convu və keçmiş IZ*ONE üzvü (Minju) Mincu ilə birgə aparıcılıq edir.
Minho, Çanbin və Feliks ilə birlikdə 15 sentyabr 2021-ci ildə çıxan Noeasy albomundakı "Surfin'" mahnısının sözlərini yazdı və öz xoreoqrafiyasını hazırladı. 16 sentyabr 2021-ci ildə İtalyan brendi ETRO, Minho, Hyoncin və Feliks ilə birlikdə Etro Earthbeat kampaniyasını reklam edən xoreoqrafiyalı video yayımladı. Həmçinin, Minho, Hyoncin və Feliks ETRO ilə əməkdaşlıq edən ilk K-pop idollarıdır. 19 oktyabr 2021-ci ildə çəkilişin pərdəarxası görüntüləri Stray Kids YouTube hesabında yerləşdirildi.
Gürcüstan-film
Gürcüstan-film kinostudiyasında hazırkı dövrə qədər 800 bədii, televiziya üçün hazırlanmış və qısametrajlı filmlər, 600 sənədli filmlər və 300 çizgi filmləri çəkilmişdir.
Tarixi
250px|thumb|left|Gürcüstan-filmdə çəkilmiş "[[Küp (film, 1970)|Küp" bədii filmindən kadr]] Gürcü filmlərinin istehsalı tarixi 1908-ci ildən başlayır. İlk çəkilən filmlər sənədli filmlər olub. Vasil Amaşukeli və Aleksandr Diqmelov əsasən cəmiyyətdə baş verən hadisələri əks etdirən ilk sənədli filmləri çəkiblər: "Dəvələrlə kömür daşımaq", "Bakı bazarları", "Kutaisi mənzərələri" və s. 1908-ci il rəsmi olaraq gürcü kino tarixinin başlanğıcı hesab olunur. 1912-ci ildə Kutaisidəki "Radium" kinoteatrında Vasil Amaşukelinin "Akakinin Raça-Leçxumiyə səyahəti" filminin premyerası oldu. Bu, ilk tammetrajlı gürcü sənədli filmi, ilk filmi idi. Bu, dünya kino tarixində ilk tammetrajlı sənədli film idi. 1916-cı ildə Germane Qogitidzenin rəhbərliyi ilə rejissor Aleksandr Tsutsunava Eqnat Ninoşvilinin eyniadlı povesti əsasında ilk tammetrajlı "Kristina" bədii filmi çəkilir.
Yaradıcılıq sahəsi
1948–1952-ci illərdə Tbilisi Kinostudiyası SSRİ-də yeganə idi ki, ildə 2–4 film çəkilirdi (müttəfiq respublikaların qalan kinostudiyaları az və ya heç nə istehsal etmirdilər).
Gürcüstan kinosunun yüz illik tarixi ərzində 800-dən çox tammetrajlı bədii, televiziya və qısametrajlı filmlər, 1600-ə qədər sənədli və elmi-populyar filmlər, 600-ə qədər animasiya və kukla filmləri yaradılmışdır. Kinostudiyada məşhur rejissorlar çalışıb: Nikolay Şengelaya, Mixail Çiaureli, Vaxtanq Tabliaşvili, Rezo Qabriadze, Eldar Şengelaya, Lana Qoqoberidze, Sergey Paracanov, Qriqori Lordkipanidze, Merab Kokoçaşvili, Tengiz Abuladze və Nana Corcadze.
Müasir vəziyyəti
Kinostudiyanın yenilənmiş anbarında təqribən 50 000 qutu film saxlanılır ki, bunun da 25 000-ə qədəri "Xronika" sənədli filmlər studiyasının tam arxividir. Unikal əşyaların saxlandığı fond rekvizitləri ayrıca diqqətəlayiqdir.
110 illik yubileyi ilə əlaqədar sərgi təşkil olunub və sərgiyə demək olar ki, bütün gürcü kinematoqrafçıları və diplomatik korpuslar dəvət olunub. Sərgidə filmlərdə istifadə olunan 70-ə qədər tarixi geyim və İkinci Dünya müharibəsi dövrünə aid silahlar, o cümlədən kino xadimlərinin tarixi fotoşəkilləri, 200-ə qədər kino eskizi (geyimlər, animasiya və s.), kinokameralar və çəkiliş avadanlığı nümayiş etdirilib. Ziyarətçilər yaşıl fonda rekvizitlərlə şəkil çəkdirə bilərlər.
Kinostudiya cizgi filmlərinin bərpası üçün Milli Arxivlə fəal işləyir.
UEFA Avro 1976 (seçmə mərhələsi, 5-ci qrup)
UEFA Avro 1976-nın seçmə mərhələsinin 5-ci qrupunda Niderland, Polşa, İtaliya və Finlandiya milli futbol komandaları mübarizə aparmışlar. Turnirin 1/4 mərhələsinə vəsiqəni 1-ci yeri tutan Niderland millisi qazanmışdır.
Oyunların nəticələri
Oyunların başlama vaxtı - yerli vaxtdır
İzmir İqtisadiyyat Konqresi
thumb|250px|[[Konak (İzmir)|Konakda qurultayın keçirildiyi ərazidə bələdiyyə tərəfindən tikilən abidə]]
İzmir İqtisadiyyat Konqresi və ya 1-ci İqtisadiyyat Konqresi (17 fevral – 4 mart 1923) — İzmirdəki Banka-Han binasında toplanan 1135 nümayəndənin iştirakı ilə yeni Türkiyənin iqtisadi problemlərinin müzakirə olunduğu konqres. Dövrün türk idarə heyəti Türkiyə İstiqlaliyyət müharibəsində qazanılan qələbədən sonra prinsipcə siyasi və iqtisadi müstəqilliyi nəzərdə tuturdu. Türkiyə Böyük Millət Məclisinin əsas qayğısı ölkəni işğaldan xilas etmək olsa da, iqtisadi müstəqillik kimi gözlənilən bu hədəfə necə nail olacağına dair qurultay keçirildi və prezidenti Kazım Qarabəkir seçildi.
Məzmun
Konqresdə Antanta Dövlətlərinin Lozanna müqaviləsi ilə davam etdirilməsini tələb etdiyi Osmanlı imperiyasının iqtisadiyyatına ciddi ziyan vuran kapitulyasiyaların və digər güzəştlərin qəbul edilə bilməyəcəyi bildirilib. İqtisadi problemlərin aradan qaldırılması, müharibədən yenicə çıxmış insanların abadlaşdırılması, onlara yol göstərməsi kimi məsələlər vurğulanıb.
13 fevral 1923-cü ildə İqtisadiyyat Naibi Mahmud Əsad (Bozqurd) bəyin verdiyi açıqlamaya görə, Türk İqtisadiyyatı Konqresi “Hökumətin təqdiri” ilə toplanır. 13 fevral 1923-cü ildə Anadolu Agentliyi, Mahmud Esat bəy qurultayın məqsədini belə ifadə edir: “Bu Konqresi millətimizin və ölkəmizin imkan ehtiyacları ilə birlikdə araşdırmaq və ona görə imtina edib araşdırmaq. işğal üsuluna, eyni zamanda, ölkəmizin müxtəlif və indiyə qədər olanlarını araşdırmaq üçün açırıq.
Qurultay heyətində müzakirə ediləcək bəzi problemlər; 1923-cü il fevralın 23-də Türkiyədə kredit məsələsi, istehsalın təşkili, gömrük məsələsi, vergilər və nəqliyyat başlıqları altında ətraflı hesabat dərc etdilmişdir.
Türkiyənin əkinçi, tacir, sənaye və fəhlələrindən seçilmiş 1135 üzvün qatıldığı bu konqresdə bu qrupların hazırladığı “İqtisadi pakt” müzakirə edilərək qəbul edilib.
İzmirin qurtuluşundan 5 ay sonra, Lozanna müqaviləsinin imzalanmasından isə 4 ay əvvəl keçirilən Türkiyə İqtisadiyyatı Konqresi Anadolu azadlıq hərəkatının iqtisadi tərəfini göstərmək baxımından son dərəcə əhəmiyyətlidir. Anadolu Agentliyinin 5 mart 1923-cü il tarixli xəbərində “İqtisadiyyat paktının prinsipləri tab və nəşr olunacaq bütün kitabların ilk səhifələrində çox oxunaqlı şəkildə yazılacaq. Konqres Şurasında bu məsələ ilə bağlı bildirişin icra ediləcəyi bildirilsə də, iqtisad konqresi ilə bağlı bildirişlər yalnız Osmanlı türkcəsində “İqtisadi Əsaslar” adlı kitabça şəklində nəşr edilmişdir. Qurultaya hər mahaldan göndərilən səkkiz nəfər Atatürkün açılış nitqində dediyi kimi milləti təmsil etdi və nümayəndələrin dediklərinə hörmətlə yanaşacaqlarını bildirdi. Bütün bunlara baxmayaraq, torpaq sahəsi olmadan işləyən payçı və payçının qurultayda tam təmsil oluna bilməyəcəyi açıq-aydın görünür.
Əldə olan sənədlərdən də anlaşıldığı kimi, Qurtuluş Savaşının davam etdiyi illərdə də Ankara hökuməti mümkün olduğu qədər sosial-iqtisadi məsələlərlə məşğul olub, mədən məsələsi ilə də, xüsusən də Zonguldak Kömür Hövzəsi ilə. Qurultayda da bu vəziyyət qeyd olunmuşdu.
Bu qurultayda qəbul edilən qərarların əksəriyyəti zaman keçdikcə həyata keçirilsə də, xüsusilə kənd təsərrüfatı maddələri bu gün də tam yerinə yetirilməmişdir. Nəticə etibarı ilə, İzmir İqtisadi Konqresi ilə başlayan intellektual inkişafın formalaşması, iqtisadi inventarların müəyyənləşdirilməsi, modellərin axtarışı və müəyyən dərəcədə həyata keçirilməsinə başlanılması dövrüdür. Bu dövrdə iqtisadiyyatın nəyə malik olduğu və nəyin olmadığı müəyyən edilmiş, iqtisadi hədəflər müəyyən edilmiş, qarışıq iqtisadiyyat modelinin əsasları hazırlanmışdır.
Qəbul edilən qərarlar
17 fevral – 4 mart 1923-cü il tarixləri arasında İzmirdə toplanan Türk İqtisadiyyatı Konqresinin ən mühüm qərarlarını sadalamaq olar.
1923–1929-cu illər Türkiyə Cümhuriyyətinin iqtisadi siyasətində iz qoymuş İzmir İqtisadiyyat Konqresinin yekdil qərarlarından biri də 1925-ci ildə ondalığın ləğvi oldu. Büdcənin gəlir maddəsində Aşar mühüm yer tuturdu. Ancaq İzmir İqtisadiyyatı Konqresi ilə liberal iqtisadiyyat dizayn edildiyi və liberalizmin təməli xüsusi mülkiyyətə söykəndiyi üçün ondalığın varlığı bir ziddiyyətə çevrildi. Başqa sözlə desək, Cümhuriyyət idarəsi sultanın malına sahiblik hüququnu xalqın ixtiyarına verəndə ondalıq almaq məntiqinə son qoyuldu.
İlk iclasın qərarları
Saat 10.00-da başlayıb saat 11.15-də bağlanan ilk iclasda qəbul edilən aşağıdakı ümumi qərarlar aşağıdakılardır;
Klaudiya Alta Conson
Klaudiya "Ledi Börd" Alta Conson — ABŞ-nin 36-cı Prezidenti Lindon Consonun həyat yoldaşıdır.
Həyatı
Ailənin kiçik uşağı Klaudia Alta Teylor, Luiziana sərhədi yaxınlığında, Texas ştatının Karnack şəhərində anadan olub. Atası Tomas Cefferson Teylor (1874–1960) olmuşdur. O sonralar "Ledi Bird" ləqəbəni özünə götürdü. Bu ləqəb bütün həyatı boyu əsl adını dəyişdirəcəkdir. Anasının ölümündən sonra Ledi Bird xalası Effie Pattillo tərəfindən böyüdü. Müxbir olmaq niyyəti ilə, Ledi Bird 1933-cü ildə sənət təhsili aldı və 1934-cü ildə ikinci dəfə isə müxbir olmaq üçün jurnalistika təhsilini aldı, lakin Ledi Bird Lyndon Baines Johnson adlı birisi ilə görüşdükdə onun ambisiyaları təxirə salındı. Gənc istedadlı siyasətçi Johnson ilk görüşündən çox qısa müddət sonra Lediyə onunla evlənməyi təklif etdi, ancaq Ledi Bird yalnız on həftə sonra qəbul etdi. Cütlük 17 noyabr 1934-cü ildə San Antonio, Texasda evləndi. Üç boşanmadan sonra cütlüyün iki qızı var: 1944-cü il təvəllüdlü Lynda Bird Johnson Robb və 1947-ci il təvəllüdlü Luci Baines Johnson.
Zonalı əritmə üsulu
Zonalı əritmə üsulu bərk kristallik maddələrin ərimə üsuludur, o tərkibində olan aşqarların bərk və maye fazada müxtəlif cür həll olmasına əsaslanır. Bu metod istiqamətlənmiş kristallaşma üsulundan fərqli olaraq zonalı əritmə üsulunda nümunənin kiçik bir hissəsi əridilir və bu ərimiş hissə kütlə boyu kiçik sürətlə yerini dəyişir. Bu zaman təmizlənəcək maddədə olan aşqarlar növündən asılı olaraq kütlənin başlanğıc və ya son hissəsinə toplanır. Proses bir neçə dəfə təkrar olunmaqla təmizlənəcək kütlə yüksək təmizlik dərəcəsinə gətirilir. Aşqar tərkibindən asılı olaraq bu üsulun köməyi ilə təmizlik dərəcasi 0,00005-0,000006, bəzən isə daha artıq olan maddələri almaq mümkündür. Aşqar maye fazada yaxşı həll olduğu halda, kristal maye sərhəddində aşqarın yenidən paylanması baş verir, maye fazada aşqarın miqdarı artır və o maye faza ilə birlikdə hərəkət edərək tədricən zonanın yerdəyişmə istiqamətində yığılmağa başlayır. Nəticədə aşqar ilkin nümunənin bir hissəsində toplanır. Aşqar maye fazada pis həll olan halda isə proses nəticəsində aşqar nümunənin əks tərəfində toplanır. Xüsusi hal olaraq bəzən aşqarın maye və bərk fazada eyni cür həll olması halına da rast gəlinir. Belə maddələri zonalı əritmə üsulu ilə təmizləmək mümkün olmur. Zonalı əritmə metodu böyük effektivliyə malikdir. Metod 1952- ci ildə V.C.Pfann tərəfindən təklif olunmuşdur və o vaxtdan bəri böyük populyarlıq qazanmışdır. Hal hazırda bu metod 1500-dən artıq maddənin təmizlənməsində istifadə olunur. Prosesi həyata keçirmək üçün təmizlənəcək maddə odadavamlı materialdan hazırlanmış qayığın içərisinə yerləşdirilir. Ərimə temperaturunun yüksək, prosesin getdiyi temperaturda kimyəvi cəhətdən passiv olması qayığın seçilməsinə qoyulan əsas tələblərdən biridir. Proses aşağıdakı kimi aparılır. Havasız və ya inert atmosferə yerləşdirilmiş nümunənin bir hissəsi əridilir, sonra ərimiş zona külçə boyunca hərəkət etməyə başlayır. Ərimiş zonanın uzunluğu külçənin uzunluğundan asılıdır və bir neçə santimetr təşkil edir. Maddə ya induksiya cərəyanı, ya da müqavimət sobasına istilik verilməsi ilə əridilir. Bir qayda olaraq hərəkət sürəti saatda bir neçə millimetrdən bir neçə santimetrə qədər olur. Hərəkət, ya hərəkətsiz sobadan qayığı dartaraq, ya da qızma zonasının dəyişdirilməsi ilə həyata keçirilir. Bəzən effektivliyi yüksəltmək üçün ya zonanın sayını, ya da zonada keçidlərin sayını artırırlar.
Gavdil (Əhər)
Əhalisi
2006-cı il məlumatına görə kənddə 121 nəfər yaşayır (26 ailə).
Zod
Tarixi
Kənd 1921-ci ildə Sovet rəhbərliyi tərəfindən tarixən ancaq azərbaycanlıların məskunlaşdığı bütöv Göyçə mahalı ilə birlikdə Ermənistana verilib. Kəndin ilk adı yarandığı ilk gündən 1988-ci ilə qədər 3 dəfə dəyişdirilmişdir.
XX əsrin ortalarına kimi Zod kəndinin əhalisi əsasən Azərbaycan türklərindən ibarət olmuşdur. XX əsrin ortalarından 1988-ci ilə qədər SSRİ-nin və Ermənistanın apardıqları məqsədyönlü siyasət nəticəsində ərazidən bütün azərbaycanlılar məcburi köçürülmüşürlər. 1988-ci ildə beş minə yaxın azərbaycanlının yaşadığı kənddə bir ümumtəhsil, iki ibtidai məktəb, bir texniki peşə məktəbi, bir yüngül metallurgiya müəssisəsi, bir xəstəxana və digər sosial-iqtisadi müəssisələr fəaliyyət göstərirdi. Ümumittifaq əhəmyyətli Zod Dağ-Mədən Kombinatı burada yerləşirdi. Dəmir yolu və digər mühüm nəqliyyat və infrastruktura malik kənd ötən əsrin 80-ci illərində yüksək inkişaf səviyyəsinə çatmışdı. 1948-ci ildə kənd əhalisinin əsasən ziyalılardan ibarət olan əhəmiyyətli bir qisminin Azərbaycana deportasiya edilməsi kəndin inkişafına, təhsil və mədəniyyətinə ciddi zərbə vurmuşdur.
Ermənistanı 1988-ci ildə tərk edərək və Göygöl rayonuna pənah gətirmiş, milliyyətcə rus olan L. V. Tolstyak Azərbaycan Qaçqınlar Cəmiyyətinə yazdığı öz izahatında göstərmişdir: "1988-ci ilin noyabrın 27-də Ermənistan SSR Nazirlər Soveti sədrinin birinci müavini (daha sonralar Ermənistan KP MK-nın birinci katibi) V. Movsesyan Vardenis rayonunun Zod kəndinə gəlib əhalinin kəndi tərk etməsi üçün üç gün vaxt veridiyini bəyan etdi və əlavə etdi ki, bu müddətdə kəndi tərk etməsələr, onların təhlükəsizliyinə təminat verilməyəcək".
Zodlular hazırda əsasən Göygöl rayonunda, xüsusən həmin rayonun Yeni Zod kəndində və respublikanın bütün bölgələrində məskunlaşmışlar. Ermənistan hökumətinin səylərinə baxmayaraq strateji əhəmiyyətə malik Zod kəndini yalnız qismən məskunlaşdırmaq müyəssər olmuşdur.
İqtisadiyyatı
1988-ci ilə qədər Zod kəndinin əsas iqtisadi fəaliyyət sahələri mədən sənayesi, metallurgiya, əkinçilik və maldarlıqdan ibarət olmuşdur. Kənd əhalisinin 1988-ci ildə deportasiyasından sonra kənddə iqtisadi fəaliyyət tamamilə tənəzzül etmişdir.
1960–1970-ci illərdə əsası qoyulmuş Zod qızıl mədəni Sovet İttifaqının dağılmasından sonra tam gücü ilə istifadə edilmir. Azərbaycanla cəmi 5 km sərhəddə yerləşən qızıl mədəni əksər hissəsi Kəlbəcər rayonunun Söyüdlü zonasında yerləşən qızıl yataqlarının işlənməsi ilə məşğuldur.
Qızıl mədəninə xidmət məqsədi ilə 1960–1970-ci illərdə çəkilmiş Ağstafa-İcevan, İcevan-Razdan, Sevan-Şorca, Şorca-Zod elektrikləşdirilimiş dəmiryol xətti ümumilikdə Ermənistanın iqtisadiyyatının dirçəlməsinə xeyli təkan vermişdir.
thumb|200px|Göyçə mahalı və Kəlbəcər rayonunu birləşdirən Zod aşırımı
Əhalisi
Zodda 1919-cu ildə 2000 nəfər yaşamışdır. Kənd dagıdılıb yandırılmış, 270 nəfər dinc əhali böyük işgəncələrlə qətlə yetirilmişdir.
Zod kəndi Azərbaycan elmi, iqtisadiyyatı və ictimaiyyəti üçün görkəmli xadimlər bəxş etmişdir. Zodlular Azərbaycanın ərazi bütövlüyü uğrunda aparılan döyüşlərdə yaxından iştirak etmiş və 50 nəfərə yaxın şəhid vermişdir. 1992-ci ildə keçmiş Şaumyan kənd rayonunun azad olunmasında qəhrəmancasına həlak olmuş Azərbaycanın Milli Qəhrəmanı Etibar Hacıyev Zod kəndinin şəhidləri sırasındadır. Şəhid Cavid Qasımov, Fəxrəddin Qocayev da bu kənddə doğulub.
Ərazisi
Kənd rayon mərkəzindən 9 km şərq tərəfdə yerləşmişdir. Kənd şimal tərəfdən 3 km Zərzibil və 2 km Ağkilsə kəndləri ilə, Basarkeçər yolunun şimal tərəfindən 3 km İnəkdağı kəndi ilə, eləcə də Azərbaycan Kəlbəcər rayonu ilə şərq tərəfdən 25–30 km həmsərhəddir. Kəndin eni 2 km, uzunluğu isə 5 km-dir. Kəndin 6000 hektar torpağı olmuşdur. Ondan 3000 hektarı otaraq və biçənək, 3000 hektarı isə əkinə yararlı torpaq sahələridir. Kəndin mərkəzində III–V əsrlərə aid olan, üzərində "Qrabar" əlifbası ilə yazılan albanların tarixindən bəhs edən xaç daşlarını tarixi abidələr, kəndin və eləcə də mahalın tanınmış ziyarətgah yeri olan, Seyidlər tayfasının banisi Qara seyidin ocağını da dini abidələrə misal göstərmək olar.
Kəndin çoxlu mənzərəli və gəzməli yerləri vardır. Onlardan Hənifə bulağı, Murtuz bulağı, Turş su, Gödək bulaq, Qoşa bulaq, Dənizin bulağı, mənbəsi qızıl mədənindən başlayan və kəndin mərkəzindən keçən Böyük çay, Ellərin komu, Calalların komu, Sarının dərəsinin komu, Qatarın komu, Raza oğlu örüşü, Qararın örüşü, Sarının dərəsi, Şahqulunun dərəsi, Ardıclı dərəsi, Aşırımın dərəsi, Aşırrımın komu, və başqa yerləri göstərmək olardı. Kəndin 8 un dəyirmanı olmuşdur. Onlardan 6-sı su ilə işləyən ,2-si isə xod, yəndi elektrik enerjisi ilə işləyən dəyirmanlardır.
Qaçqınlıq
1905–1907-ci illərdəki I qaçqınlıq zamanı kənd əhalisi erməni daşnaqları tərəfindən çıxarılaraq doğma yurdlarından qaçqın düşmüşlər. Kənd əhalisi Kəlbəcər, Goranboy, Tərtər, Qazax və başqa yerlərdə məskunlaşmışlar. Kənd əhalisi 1907-ci ilin yazında yenidən doğma yurdlarına qayıtmış, az bir hissəsi məskunlaşdıqları yerdə qalmışdır. Kəndin təxminən 100 evi, 300–350-ə yaxın əhalisi olmuşdur. 1918–1920-ci illərdəki II qaçqınlıq zamanı kənd əhalisi doğma yurdlarından qaçqın düşmüş, Goranboy, Qazax, Tovuz və başqa yerlərdə məskunlaşmışdılar. Kənd əhalisi 1921-ci ilin yazında yenidən doğma yurdlarına qayıtmışlar. Az bir hissəsi məskunlaşdıqları yerlərdə qalmışlar. Kəndin təxminən 200–230 evi, 800–1000 nəfərə yaxın əhalisi olmuşdur. 1948–1953-cü illərdəki deportasiya, III qaçqınlıq zamanı kəndin 125 evi, 500 nəfərə yaxın əhalisi Azərbaycanın Xanlar rayonunda məskunlaşmışdır. Kənd əhalisi bu günə qədər məskunlaşdıqları yerdə yaşayırlar. Kəndin 400–450 evi, 1600–2000 nəfərə yaxın əhalisi olmuşdur. 1988–1991-ci illərdəki IV qaçqınlıq zamanı kənd əhalisi tamamilə doğma yurdlarından çıxarılaraq, qaçqın düşmüşlər. Kənd əhalisi Bakı, Gəncə, Xanlar, Samux və başqa yerlərdə məskunlaşmışlar. Kənd əhalisi bu günə qədər məskunlaşdıqları ərazilərdə yaşayırlar. Kəndin 650–700 evi, 4700 nəfərə yaxın əhalisi olmuşdur.
Elm və din
Kənddə 1912–1913-cü illərdən 1917-ci ilə qədər dövlət tərəfindən açılmış dini məktəb 3 il fəaliyyət göstərmişdir. Məktəbi açan Molla Tağılar olmuşdur. Məktəbin təxminən 2 buraxılışı olmuşdur.
Mədəniyyəti
Göyçədə də ictimai-mədəni irsimizin inkişafında İslam dininin mütərəqqi əhəmiyyəti olmuşdur. Kənd ziyalıları arasında ərəb, fars və rus dillərini kamil bilən Zod kəndindən Mirzə Bəylər, Hacı Əliş Ağa, Molla Tağı oğlu Məhəmməd, Məşədi Molla Həşim, Mirzə Əsgər, Hüseynquluağalı kəndindən Molla Nəcəf, Molla Əli, Molla Nəbi, Qaraqoyunludan Kalavayı Cəfər və bir çox başqaları islam dininin mütərəqqiliyini, elimliyini camaata çatdırır və onu xurafatdan, mövhumatdan uzaq olduğunu tutarlı dəlillərlə sübuta yetirirdilər və adamları halallığa, ədalətə dəvət edirdilər. Zod kəndində Seyid Əli, Seyid Oruc və Qara Seyid Həsənin sınaqlı ocaqlarının möcüzələri göyçəlilərin çoxlarına məlumdur.
Bu sınaqlı ocaqlara düz niyyətlə gələnlərin hamısı diləklərinə çatıblar. Bu ocaqlara şəkk edənlər isə öz cəzalarını alıblar.
Bundan əlavə Zod kəndinin ərazisində qədim müsəlman qəbiristanlıqları, sərdabələri, tarixi abidələrdən bir çoxu, müqəddəs sayılan bulaqaları və toponimləri var. Məsələn: Söyüdlüdə Seyid Əsədullah qəbri, Zod kəndindən səkkiz kilometr aralı Məçidyeri, Böyük Taxta deyilən yerdə XIII–XIV əsrlərə aid oğuz qəbiristanlığı var idi. Burada olan, üstündə "Həsən İbn Şirin" yazılmış gözəl memarlıq nümunəsi baş daşını camaat ziyarət edər, kəndin 3 km-də Ocaq Təpə deyilən bina qalığı da ziyarətgah idi.
Ermənilər torpaqlarımızı mərhələ-mərhələ işğal etdikləri kimi, mədəniyyətimizi, incəsənətimizi, tarixi abidələrimiz və müqəddəs ziyarətgahlarımızı da qarət etməkdən çəkinmədilər. Həyasızlığa bir baxın, erməni musiqişünası N. Təhməzyan qədim musiqi qaynaqlarımıza da sahib çıxır, ozan varsaq varlıqlarımızı da özününküləşdirməyə çalışırdı. Ermənilər minlərlə sənət incilərimizi, tarixi abidələrinimizi özününküləşdiriblər, özününküləşdirə bilmədiklərini isə məhv ediblər.
Zod kəndinin sənət adamlarının qoyub getdikləri kitabələr, oymalar və sair memarlıq nümunələri dövrümüzə qədər gəlib çatmışdı.
Belə sənət əsərlərindən Vəli ağanın və Məşədi Ağakişinin qranitdən işlənmiş iki metr hündürlüyündə olan baş daşındakı oymalar, yazılar və naxışlar incəsənət nümunələri idi.
Zod ustad şairlərin, sözü keçən ağır ləngərli adlı-sanlı adamların doğulub boya-başa çatdığı bir kənddir. XIX əsrin sonu XX əsrin əvvəllərində el şairlərindən Molla Tağı oğlu Məhəmməd (1830–1910), Qasım, Ağayar, Hacı Əliş ağa (1872–1922), nəhayət, Usta Abdulla kimi söz sərraflarının göz açdığı qədim ənənələrimizi yaşadan tarixi bir diyarıdır. Lirik şerləri elin dillər əzbəri olan XX əsr aşıq poeziyasının ecazkar nümunələrini yaradan şair Əbülfət də məhz bu kənddə göz açıb, yazıb-yaradıbdır.
Göyçə mahalında ozan-aşıqlarımızın və ümumiyyətlə, şifahi xalq ədəbiyyatı qaynaqlarımızın keçdiyi tarixi zəngin yolun başında Ələsgər məktəbinin ən parlaq səhifələri Ağkilsə, Daşkənd və Zod kəndləri ilə bağlıdır.
1884-cü ildə Zod kəndində birinci olaraq real məktəb açılmışdır.
Görkəmli şəxsiyyətləri
Zod kəndi tarixən özünün görkəmli şəxsiyyətləri, tanınmış ziyalıları və el sənətkarları ilə məşhur olmuşdur. Onların içərisində Səməd Ağa, Georgi medallı Məşədi İsa Kərbəlayı Musa oğlu, Qurban Cəfərov, Zeynalabdin Mirzəyev, Hacı İsgəndər Mirzələr, Bədoy Hacıyev, Talıb Musayev, Tapdıq Əmiraslanov, Yunis Rzayev, Qəşəm Aslanov , Nağı Əbdüləzimov , Aydın Cahangirov, polkovnik Müharib Mirzəyev (Böyükkişi Mirzəzadə (Təmkin)nin qardaşı), polkovnik Xanbaba Hacıyev, pofessor Əli Əliyev, akademik Əhliman Əmiraslanov, professor Səyəddin Cəfərov, professor Əbülfət Cavadov, professor Mübariz Yusifov, şair Böyükkişi Mirzəzadə (Təmkin) və başqaları vardır.
Tikina boğazı
Tikina boğazı — Titikaka gölünün Boliviya hissəsində, La Paz departamentində yerləşir.
Coğrafiya
Tikina boğazı Titikakanın iki hissəsini bir-birinə birləşdirir. Şimal-qərbdən cənub-şərqə doğru bir istiqamətə sahibdir. Boğazın cənub sahilində San Pedro de Tikina şəhəri, cənubunda isə San Pablo de Tikina yerləşir. Boğazın eni 800 metr, uzunluğu isə 4 kilometrdir.
Daşınma
Boğazdan davamlı olaraq sərnişin daşıyan bərə fəaliyyət göstərir. Bu bərə Boliviyanın La Pas və Kopakabana şəhərlərini birləşdirən magistral yolun bir hissəsidir.
On illərdir ki, yerli sakinlər Kopakabana yarımadasını Boliviyanın qalan hissəsi, San Pedro de Tikina və San Pablo de Tikina şəhərləri ilə birləşdirmək üçün boğazda bir körpü tikməyi xahiş edirlər.
Gürcü zadəganlarının Rusiya hakimiyyətinə qarşı çevriliş cəhdi (1832)
Gürcü zadəganlarının Rusiya hakimiyyətinə qarşı çevriliş cəhdi (1832 წლის შეთქმულება) — Gürcüstan dövlətçiliyini və Baqrationilər sülaləsinin hakimiyyətini bərpa etmək üçün Gürcüstanın çar ailəsi və zadəganları tərəfindən hazırlanmış çevriliş və ya sui-qəsd hadisəsi olmuşdur.
Arxa plan
1801-ci ildə imzalanmış Georgiyevsk müqaviləsi nə əsasən Şərqi Gürcüstan (Kartli-Kaxetiya) Rusiya imperiyası na ilhaq edildi. Gürcüstanın zadəgan ailələri isə Rusiyanın digər vilayətlərinə sürgün edildilər. Rus hakimiyyətindən narazı olan gürcülər, Rusiyanın bölgədən çıxmasını və gürcü zadəganlarının yenidən hakimiyyətə gəlməsini istəyirdilər. Şərqi Gürcüstanın son hökmdarı XII Georgi nin oğlu knyaz Okropir də müstəqilliyə can atan zadəganlar içərisində idi. Okropir və digər yoldaşları Moskva və Sankt-Peterburq dakı gürcü tələbələr ilə toplantılar keçirərək onlara rus hakimiyyəti altındakı ölkələrinə qarşı vətənpərvərlik hissi aşılamağa çalışırdılar. Beləliklə, Tiflis şəhərində Baqrationilər sülaləsini hakimiyyətə gətirmək isətəyən və gizli fəaliyyət göstərən cəmiyyət yarandı.Okropir 1830-ci ildə Gürcüstana səfər etdi. O, səfəri zamanı Gürcüstandakı sui-qəsdçilər və filosof Solomon Dodaşvili ilə görüşlər keçirdi. Həmçinin sui-qəsd planı Qərbi Gürcüstandakı Rusiya tərəfindən ləğv edilmiş İmereti çarlığı ndan olan gürcülər və Abxaziya nın hakim sülaləsi olan Şervaşidze lər tərəfindən də dəstəklənirdi.
Sui-qəsd cəhdi
Sui-qəsdin planlaşdırıldığı ziyafət 20 noyabr 1832-ci ilə planlaşdırılmışdı. Lakin ziyafət gözlənilmədən 9 dekabra və ardınca isə 20 dekabra təxirə salındı. Dekabr ayında sui-qəsdçilərin sıralarına daxil olan Palavandişvili tərəfindən bütün plan barədə səlahiyyətli şəxslərə məlumat verildi. Bundan sonra sui-qəsdçilərin hamsı həbs edildilər. Həbs olunmuş şəxslərdən on nəfərinə ölüm cəzası verildi, lakin sonradan bu qərar təxirə salındı və onlar Rusiya nın uzaq vilayətlərinə sürgün edildilər.
Hikmət Karaman
Hikmət Karaman — türkiyəli məşqçi. 1994-1997-ci illər arasında Kocaelispor və Qalatasaray klublarında məşqçi kimi çalışıb. 1998-ci ildən müxtəlif futbol komandalarının baş məşqçisidir. O, 2002-03 mövsümündə "Çaykur Rizəspor"u, 2007-08 mövsümündə isə “Antalyaspor”u Superliqaya yüksəltməyə nail olub. 2001-02 mövsümündə Türkiyə Kubokunu öz muzeyinə aparan "Kocaelispor" un məşqçisi olub.
Jaklin Kennedi
Jaklin Kennedi Onassis (Buvye) — ABŞ-nin 35-ci Prezidenti Con Kennedinin həyat yoldaşıdır. Atası fransız və ingilis, anası isə irland əsilli olub. Həyat yoldaşı Con Kennedinin güllələnməsi zamanı ona köməklik etmək üçün əlindən gələni etmişdir. Ömrünün son illərində Limfoma (düyünlərin zədələnməsi) xəstəliyindən vəfat etmişdir. 1994-cü ildə yuxuda olarkən vəfat etmişdir. Kiçik oğlu Kennedi-Onassis söyləmişdir:
Jaklin Buvye 28 iyul 1929-cu ildə Nyu-York Sautqempton şəhərinin ətrafında, III Con Buvye və Canet Norton Li ailəsində anadan olmuşdur. 1951-ci ildə Corc Vaşinqton Universitetindən Fransız Ədəbiyyatı bakalavr dərəcəsini almışdır və The Washington Times-Herald qəzetində fotoqraf olaraq işə başlamışdır.
22 noyabr 1963-cü ildə, Jaklin Texas ştatının Dallas şəhərində prezident maşın karvanında öldürülən zaman yanında idi. Cənazəsindən sonra o və övladları əsasən ictimai baxışdan imtina etdilər. 1968-ci ildə yunan gəmi maqnatı Aristotel Onassis ilə evləndi. 1975-ci ildə Onassisin ölümündən sonra Nyu-Yorkda redaktor olaraq çalışdı. 19 may 1994-cü ildə 64 yaşında limfoma xəstəliyindən vəfat etmişdir.
Həyatı boyu Jaklin Kennedi beynəlxalq moda simvolu hesab olunurdu. Çəhrayı Chanel kostyumundakı məşhur ansamblı və Dallasda geydiyi uyğun həb-həbləri, ərinin öldürülməsinin simvolu olmuşdur.
Vəfatından sonra da ən populyar və tanınan ilk xanımlardan biri hesab olunur və 1999-cu ildə XX əsrin Qallupun ən hörmətli kişi və qadınlarından biri seçildi.
Ailəsi və uşaqlıq illəri
200px|thumb|right|Jaklin 6 yaşında Jaklin Li Buvye 28 iyul 1929-cu ildə, Nyu-York Sautqempton şəhərinin ətrafında, III Con Buvye və Canet Norton Li ailəsində anadan olmuşdur. Buvyenin anası irlandiyalı, atası isə fransızdır, Şotlandiya və İngilis əcdadları da var. Atasının adını daşıyan Buvye, Manhettandakı Müqəddəs İqnatius Loyola Kilsəsində vəftiz edilmişdir; katolik inancında böyümüşdür. Bacısı Li dörd il sonra, 1933-cü ildə anadan olmuşdur.
Hacıəlibəykəndi (Əhər)
Əhalisi
2006-cı il məlumatına görə kənddə yaşayış yoxdur.
NGC 4288A
NGC 4288A, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. E-S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Azərbaycan–Moldova münasibətləri
Azərbaycan–Moldova münasibətləri — Azərbaycan Respublikası ilə Moldova Respublikası arasındakı mövcud ikitərəfli əlaqələr.
Tarixi
Hər iki ölkə SSRİ-nin tərkibində müttəfiq respublika olmuşlar. Elə həmin dövrdə də onlar arasında iqtisadi və mədəni əlaqələr formalaşmışdır. SSRİ dağıldıqdan, postsovet məkanında müstəqil dövlətlər yarandıqdan sonra bu münasibətlər daha da inkişaf etməyə başlamışdır.
Diplomatik əlaqələr
thumb|Azərbaycan–Moldova diplomatik əlaqələrinin 20 illiyinə həsr olunmuş [[Moldova poçt markası (2012) ]] İki ölkə arasında diplomatik əlaqələr 1992-ci ilin may ayının 18-də qurulmuşdur.
Beynəlxalq görüşlər
Moldova Dağlıq Qarabağ münaqişəsinin dinc yolla nizamlanması ilə bağlı bir sıra rəsmi görüşlərə ev sahibliyi etmişdir. Azərbaycan prezidentlərindən Heydər Əliyev Ermənistan Prezidenti Robert Köçəryanla 6 oktyabr 2002-ci ildə, İlham Əliyev isə Serj Sarkisyanla 8–9 oktyabr 2009-cu ildə Kişinyovda görüşmüşlər.
Mədəni əlaqələr
thumb|Moldova Milli Kitabxanası V Bakı Beynəlxalq Kitab Sərgi-Yarmarkasında
Poçt markaları
Azərbaycan və Moldova poçtları tərəfindən 2015-ci ildə birgə buraxılış çap olunmuşdur.
Əfqan Nəsirov
Əfqan Ramil oğlu Nəsirov (29 mart 2001, Zabrat, Azərbaycan — 14 oktyabr 2020, Füzuli, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Hərbi xidmətləri
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Əfqan Nəsirov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli sərəncamı ilə Əfqan Nəsirov "Füzulinin azad olunmasına görə" medalı ilə təltif edildi.